## Odluka o osnivanju Savjeta za sigurnost prometa na cestama Hrvatske

### NN 32/1991 (26.6.1991.), Odluka o osnivanju Savjeta za sigurnost prometa na cestama Hrvatske

# VLADA REPUBLIKE HRVATSKE

Na temelju članka 143. stavka 1. Zakona o sigurnosti prometa na cestama
("Narodne novine". broj 20/90 i 9/91) Vlada Republike Hrvatske
na sjednici održanoj 26. lipnja 1991. donijela je:

## ODLUKU

### o osnivanju Savjeta za sigurnost prometa na cestama Hrvatske

I.

Radi promicanja prometno-preventivnih aktivnosti sigurnosti u prometu
i razvijanja prometne kulture sudionika u prometu na cestama. pri Ministarstvu
prometa i veza Republike Hrvatske, ovom odlukom osniva se Savjet za sigurnost
prometa na cestama Hrvatske (u daljnjem tekstu: Savjet).

II.

Savjet čine predsjednik i šesnaest članova. Predsjedniku Savjeta može
se odrediti zamjenik. Savjet ima tajnika. Predsjednik, članovi i tajnik
Savjeta imenuju se na četiri godine, a nakon isteka mandata mogu biti ponovno
imenovani.

III.

Predsjednik Savjeta predstavlja Savjet. saaziva sjednice i predsjedava
im, brine o organizaciji rada i izvršavanju programa rada i odluka Savjeta.

IV.

U okviru Savjeta, za pojedine oblasti sigurnosti u prometu osnivaju
se sljedeči odbori:

- Odbor za prometni odgoj djece i osposobljavanje vozača,

- Odbor za prometnu tehniku.

- Odbor za prometnu medicinu i

- Odbor za informiranje i propagandu u prometu.

Predsjednike i članove odbora imenuje Savjet. Odbori pripremaju akte
i prethodno razmatraju pojedina pitanja iz oblasti sigurnosti u prometu,
koja razmatra Savjet.

V.

Članovima Savjeta i Odbora pripada naknada troškova (dnevnica i putni
troškovi) koje imaju u svezi s radom u Savjetu ili odboru pod uvjetima
koji se primjenjuju za republičku upravu. Prava i dužnosti iz radnog odnosa
tajnik Savjeta ostvaruje u Ministarstvu prometa i veza. Osobni dohodak
tajnika Savjeta utvrđuje posebnom Odlukom Vlada Republike Hrvatske.

VI.

Savjet raspravlja o pojedinim pitanjima sigurnosti u prometu na zahtjev
Vlade Republike Hrvatske, nadležnih ministarstava ili po vlastitoj inicijativi.
Savjet utvrđuje programe preventivnih aktivnosti sigurnosti u prometu i
način njihova financiranja. Savjet koordinira aktivnosti sigurnosti u prometu
koje u okviru svog djelokruga obavljaju nadležna ministarstva i druge organizacije.
Savjet zauzima stavove, daje mišljenje i donosi odluke. O zauzetim stavovima,
datim mišljenjima i donesenim odlukama na sjednici Savjeta obavještavaju
se organi i organizacije u čijem djelokrugu rada je predmetna djelatnost,
odnosno na koje se odnose zauzeti stavovi, mišljenja ili odluke. Ako pojedini
organi ili organizacije nisu suglasni sa zauzetim stavom, mišljenjem ili
odlukom Savjeta koji su bitni za sigurnost u prometu, Savjet će upoznati
Vladu Republike Hrvatske.

VII.

Nadležna ministarstva i druge pravne organizacije iz čije nadležnosti
su pitanja koja će se raspravljati na Savjetu dužni su Savjetu osigurati
izvješća, podatke, dokumentaciju i potrebnu stručnu pomoć.

VIII.

Savjet-donosi poslovnik o svom radu. Poslovnikom se u skladu sa Zakonom
i ovom odlukom, uređuje način rada Savjeta i Odbora.

IX.

Savjet redovito, a najmanje jedanput godišnje izvješćuje o svom radu
Vladu Republike Hrvatske.

X.

Ova odluka stupa na snagu osmoga dana od dana objave u "Narodnim
novinama".

Klasa: 340-08/91-01/03

Urbroj : 5030119-91-5

Zagreb, 26. lipnja 1991.

Predsjednik

**Jostp Manolić, v. r.**

Odluka, NN 32/1991-883